Audi A 3 Sportback–Mergjað og dynamisk koyrigleði Sportsligar og livandi linjur geva Audi A 3 Sportback eina dynamiska útsjónd. Tann langa akslafrástøðan og tað stutta yvirhangið framman draga tær avbalanseraðu, dynamisku proportiónirnar fram. Audi A 3 Sportback fæst við nógvum føraraassistentskipanum og teknologipakkum sum eykaútgerð, og soleiðis verður bilurin tann rætti til at koyra í býi og á bygd. Audi virtual cockpit, ið fæst sum eykaútgerð, er aftur ein toppur, sum uppaftur meiri optimerar koyringina og økir komfortina. Ein atletiskur karakterur Tað dynamiska takumhvarvið vísir tann atletiska dámin hjá Audi A 3 Sportback. Tann markanta tornadolinjan við rútakantarnar og tann dynamiska linjan yvir síðupanelunum vísir tann avslappaða stílin hjá hatchback-modellinum. Hekkan er dominerað av tí trívíddarligu baklyktakombinatiónini, teimum greitt avmarkaðu linjunum og einum breiðum diffusori. Heilt í samsvari við sín dynamiska karakter tykist Audi A 3 Sportback við S line selection (eykaútgerð) vera á yvirhálingarbreytini, og henda útgerð tekur eisini kravið til dynamikk og individualitet fram bæði hjá bili og førara. Progressiv ljóstøkni Nátt verður til dag: Audi Matrix-LED-forlyktirnar (eykaútgerð) upplýsa vegin sera klárt og javnt. Bæði akfør, ið koyra ímóti og frammanfyri, verða skrásett og hvørva í tí skipanarliga markinum, soleiðis at onnur øki millum og við síðuna av teimum framvegis eru fult upplýst. Nógv adaptivt ljósskifti ger ikki bara ljósið á vegnum betri, tað gevur eisini størri trygd og komfort. Haraftrat tekur tað dynamiska blinkandi ljósið ta progressivu ljóstøknina fram–eisini á hekkuni. Avbalanserað sportsligheit Botnurin á Audi A 3 Sportback imponerar við síni sportsligheit: Við sportsbotninum (eykaútgerð) verður karrossaríið lækkað 15 millimetrar, og við S line-sportsbotni verður tað lækkað 25 millimetrar. Tær elektromekanisku stýrigreiðirnar arbeiða kensluliga og effektivt. Tær elektrisku assisteraðu progressivu stýrigreiðirnar eru eisini at fáa sum eykaútgerð. Allir motorarnir imponera við fimligari koyring samstundis við, at hávirkni verður varðveitt. Komfortabul og innovativur Toppurin í interiørinum í Audi A 3 Sportback er Audi virtual cockpit. Haraftrat tryggjar rattið við trimum snældum og varma (eykaútgerð) umframt massasjufunktiónina, ið bara kann bíleggjast sum eykaútgerð til førarasetrið, øktan komfort og makliga koyring. Tær ymisku útgerðarlinjurnar bjóða tær eitt individuelt úrval–aftrat basisútgerðina kanst tú eisini velja S line-sportspakkan fyri dynamikkin. Handfaring og infotainment Fyri at tryggja, at allar týðandi upplýsingar síggjast meðan tú koyrir, er A 3 Sportback at fáa við fult digitalum Audi virtual cockpitti sum eykaútgerð. Instrumenteindin við einum 12,3” skíggja við høgari upploysing gevur tær uppaftur betri yvirlit. Eitt stórt úrval av intelligentum tøkni fæst eisini sum eykaútgerð: Tí kanst tú velja tær toppinfotainmentskipanina MMI Navigation plus við MMI touch og ræddarstýring–til intuitiva stýring–til Audi A 3 Sportback. Við einum víðfevndum úrvali av føraraassistentskipanum er koyring um landið og gjøgnum býin uppaftur tryggari við Audi A 3 Sportback: t. d. við assistentinum til tvørturvið ferðslu aftanfyri, sum ávarar teg um møguligan samanstoytsvanda, tá ið tú bakkar. Raðassistententurin (eykaútgerð), sum arbeiðir saman við Audi adaptive cruise control við Stop & Go-funktión, gevur eisini uppaftur meiri koyritrygd takkað veri tann intigreraða frástøðuhaldaran. Lýtaleysur og komfortabul Tann innovativa tøknin og fyrstafloks útgerðin í Audi A 3 Sportback gevur uppaftur meiri komfort á øllum koyritúrum. 4,24 metrar langur og við akslafrástøðu upp á 2,60 m–Audi A 3 Sportback er sportsligur og livandi. Haraftrat kanst tú savna teg um gerandisdagin og seta tín heilt persónliga dám á bilin.